stanford-oval/wikipedia huggingface dataset:
คณะเทคนิคการแพทย์ มหาวิทยาลัยขอนแก่น
คณบดี

| ทำเนียบคณบดีคณะเทคนิคการแพทย์ มหาวิทยาลัยขอนแก่น> รายนามคณบดี | ทำเนียบคณบดีคณะเทคนิคการแพทย์ มหาวิทยาลัยขอนแก่น> วาระการดำรงตำแหน่ง | ทำเนียบคณบดีคณะเทคนิคการแพทย์ มหาวิทยาลัยขอนแก่น>  |
| --- | --- | --- |
| 1. ผู้ช่วยศาสตราจารย์ นายแพทย์ พิสิฏฐ์ สัณฑ์พิทักษ์ | พ.ศ. 2521 - 2527 |  |
| 2. รองศาสตราจารย์ สุภาภรณ์ พัวเพิ่มพูลศิริ | พ.ศ. 2527 - 2527 (รักษาการแทนฯ) |  |
| 3. รองศาสตราจารย์ สุภินันท์ สายเชื้อ | พ.ศ. 2527 - 2529 |  |
| 4. ผู้ช่วยศาสตราจารย์ แพทย์หญิง เนตรเฉลียว สัณฑ์พิทักษ์ | พ.ศ. 2529 - 2533 |  |
| 5. รองศาสตราจารย์ นายแพทย์ ศาสตรี เสาวคนธ์ | พ.ศ. 2533 - 2537 |  |
| 6. ผู้ช่วยศาสตราจารย์ ไพศาล มงคลวงศ์โรจน์ | พ.ศ. 2537 - 2540 |  |
| 7. ผู้ช่วยศาสตราจารย์ แพทย์หญิง จิราพร สิทธิถาวร | พ.ศ. 2540 - 2543 |  |
| 8. รองศาสตราจารย์ ยุพา เอื้อวิจิตรอรุณ | พ.ศ. 2543 - 2547 |  |
| 9. รองศาสตราจารย์ ชูชาติ อารีย์จิตรานุสรณ์ | พ.ศ. 2547 - 2550 |  |
| 10. รองศาสตราจารย์ ดร.เกรียงไกร กิจเจริญ | พ.ศ. 2550 - 2559 |  |
| 11. รองศาสตราจารย์ ดร.พัชรี เจียรนัยกูร | พ.ศ. 2559 - 2562 |  |
| 12. รองศาสตราจารย์ ดร.ทนพญ. จุรีรัตน์  ดาดวง | พ.ศ. 2562 - ปัจจุบัน |  |
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
งานวิจัย

ปัจจุบันคณะเทคนิคการแพทย์ มหาวิทยาลัยขอนแก่น ได้มีการจัดตั้งศูนย์วิจัยเฉพาะทางที่ชื่อว่า ศูนย์วิจัยและพัฒนาการตรวจวินิจฉัยทางห้องปฏิบัติการทางการแพทย์ หรือ ศวป. (Centre for Research and Development of Medical Diagnostic Laboratories, CMDL) โดยมีเป้าหมายคือ พัฒนาเทคโนโลยีที่สามารถสนับสนุนการเรียนการสอนทั้งในระดับปริญญาตรีและบัณฑิตศึกษา เป็นศูนย์ปฏิบัติการอ้างอิงในระดับชาติ และภูมิภาคโดยเฉพาะในภูมิภาคเอเซีย โอเซียเนีย เป็นศูนย์ฝึกอบรมเฉพาะทางทั้งการให้บริการทางห้องปฏิบัติการและการวิจัยเป็นศูนย์การวิจัยและพัฒนาเทคโนโลยีและผลิตชุดน้ำยาตรวจวินิจฉัยทางห้องปฏิบัติการที่มีมาตรฐานและผลิตได้เอง ภายในประเทศและเป็นแหล่งรวมและสร้างเครือข่ายผู้เชี่ยวชาญทั้งภายในและภายนอกประเทศ โดยมุ่งดำเนินการวิจัยและพัฒนาใน 4 แนวทางหลัก ดังนี้
1. โครงการวิจัยและพัฒนาเพื่อการควบคุมและป้องกันโรคธาลัสซีเมีย
2. โครงการวิจัยและพัฒนาเกี่ยวกับโรคมะเร็ง
3. โครงการวิจัยและพัฒนาภูมิคุ้มกันระดับโมเลกุลและการปลูกถ่ายอวัยวะและเนื้อเยื่อ
4. โครงการวิจัยและพัฒนาวิธีการตรวจทางห้องปฏิบัติการเพื่อวินิจฉัยโรคติดเชื้อ
จากการดำเนินงานในช่วง พ.ศ. 2545 ถึง พ.ศ. 2548 ของโครงการย่อยทั้ง 4 โครงการ สามารถตีพิมพ์เผยแพร่ผลงานวิจัยในวารสารวิชาการต่างๆได้รวมทั้งสิ้น 53 เรื่อง โดย ตีพิมพ์ในวารสารวิชาการ นานาชาติ จำนวน 41 เรื่อง และตีพิมพ์ในวารสารวิชาการ ในประเทศ จำนวน 12 เรื่องนอกจากนี้นักวิจัยของ ศวป. มีผลงานวิจัยและพัฒนาที่ได้รับการจดสิทธิบัตรไปแล้ว 1 รายการ
บุคคลที่มีชื่อเสียง

ดูเพิ่ม รายนามบุคคลที่มีชื่อเสียงจากมหาวิทยาลัยขอนแก่น
หมายเหตุ รายนามดังกล่าว จัดเรียงชื่อและนามสกุลตามตัวอักษร
ดูเพิ่ม

มหาวิทยาลัยขอนแก่น, "คณะเทคนิคการแพทย์", ขอนแก่น 18 ปี, 2525, หน้า 141 - 150
มหาวิทยาลัยขอนแก่น, "คณะเทคนิคการแพทย์", 30 ปี มหาวิทยาลัยขอนแก่น, ขอนแก่น : มหาวิทยาลัย, 2537, หน้า 67 - 69
แหล่งข้อมูลอื่น

เว็บไซต์คณะเทคนิคการแพทย์ มหาวิทยาลัยขอนแก่น
| ด ค กรายชื่อโรงเรียนสหเวชศาสตร์และเทคนิคการแพทย์ในประเทศไทย  |
| --- | --- |
สถาบันอุดมศึกษาของรัฐ: นเรศวร • มหาสารคาม• สวนสุนันทา
สถาบันอุดมศึกษา  ในกำกับของรัฐ: ขอนแก่น • จุฬาลงกรณ์ • เชียงใหม่ • ธรรมศาสตร์ • บูรพา • พะเยา • มหิดล (กายภาพบำบัด • เทคนิคการแพทย์) • แม่ฟ้าหลวง (วิทยาศาสตร์สุขภาพ • การแพทย์บูรณาการ) • วลัยลักษณ์ • ศรีนครินทรวิโรฒ • สงขลานครินทร์
สถาบันอุดมศึกษาเอกชน: เซนต์หลุยส์ • รังสิต • หัวเฉียวเฉลิมพระเกียรติ
รายชื่อ • หมวดหมู่ • โครงการ • สถานีย่อย
ต้องปล้น

| ต้องปล้น |
| --- | --- |

กำกับ: ชูชัย องอาจชัย
เขียนบท: ชนินทร ประเสริฐประศาสน์
อำนวยการสร้าง: เจริญ เอี่ยมพึ่งพร  ยุวดี ไทยหิรัญ
นักแสดงนำ: อำพล ลำพูน พงษ์พัฒน์ วชิรบรรจง วรเชษฐ์ นิ่มสุวรรณ จันจิรา จูแจ้ง
กำกับภาพ: อานุภาพ บัวจันทร์
ดนตรีประกอบ: บัตเตอร์ฟลาย
ผู้จัดจำหน่าย: ไฟว์สตาร์ โปรดักชั่น
วันฉาย: 11 ตุลาคม พ.ศ. 2533
ความยาว: 104 นาที
ประเทศ: ไทย
ภาษา: ไทย
ต้องปล้น เป็นภาพยนตร์ไทยแนวแอ็คชั่น ที่มีทั้งฉากตลก และฉากสะท้อนชีวิต เข้าฉายครั้งแรกเมื่อวันที่ 11 ตุลาคม พ.ศ. 2533 โดย ไฟว์สตาร์ โปรดักชั่น เรื่องราวของเด็กหนุ่มสามคนที่วางแผนปล้นธนาคาร เพื่อชีวิตที่ดีกว่าในปัจจุบัน แต่แผนการล้มเหลว ทั้งสามถูกตำรวจตามล่า จนหนีมาซ่อนตัวที่อพาร์ทเม้นท์แห่งหนึ่ง ตัวประกันหลายคนต้องมาอยู่รวมกัน แต่ละคนมีชีวิตที่แตกต่างกันออกไป ในที่สุดทั้งสองคนก็ต้องประสบกับชะตากรรมที่เกิดขึ้น เรื่องนี้เคยวางจำหน่ายครั้งแรกในรูปแบบวีดีโอเทป (VHS) จัดจำหน่ายโดยบริษัท ซีวีดี จำกัด เมื่อปีพ.ศ. 2534 ครั้งที่ 2 จำหน่ายในรูปแบบวีซีดี จัดจำหน่ายโดยบริษัท โซล่าร์มาร์เก็ตติ้ง จำกัด เมื่อปีพ.ศ. 2543 และครั้งที่ 3 เมื่อปีพ.ศ. 2552 ทางบริษัท บีเคพี อินเตอร์เนชั่นแนล จำกัด ได้นำเอาภาพยนตร์เรื่องนี้กลับมาจำหน่ายใหม่อีกครั้งในรูปแบบวีซีดีและดีวีดีซึ่งจัดจำหน่ายอยู่ในภายใต้โปรเจกต์ The Legend Collection หนังไทยในดวงใจ และเรื่องนี้เคยนำมาฉายทางโทรทัศน์ระบบฟรีทีวีครั้งแรกทางช่อง 7 ในช่วงยอดภาพยนตร์ฯ เมื่อปีพ.ศ. 2536 และออกอากาศทางโทรทัศน์ระบบบอกรับเป็นสมาชิกเป็นครั้งแรกโดยออกอากาศผ่านทางไอบีซี ช่อง 3 ซึ่งเป็นช่องวาไรตี้ของไทย เมื่อปีพ.ศ. 2537-2539 ปัจจุบันยังออกอากาศผ่านทางทรูไทยฟิล์มของทรูวิชั่นส์นับตั้งแต่สมัยที่ยังออกอากาศผ่านทางยูบีซีเอชียนมูฟวี่ ราวปีพ.ศ. 2543 จนถึงปัจจุบัน
นักแสดงนำ

อำพล  ลำพูน ...ก้อง
พงษ์พัฒน์  วชิรบรรจง ...เบิ้ม
วรเชษฐ์  นิ่มสุวรรณ ...จ้อน
จันทร์จิรา  จูแจ้ง ...นักร้องคาเฟ่
รุจน์  รณภพ ...ผู้กำกับตำรวจ
นพพล  โกมารชุน ...เสี่ยธงชัย
สุลาลีวัลย์  สุวรรณทัต ...ยาย
อมรา อัศวนนท์ ...คุณนายส้มจีน
เกียรติ  กิจเจริญ ...ผู้จัดการห้างสรรพสินค้า
ดี๋ ดอกมะดัน ...จ่าตำรวจ
ศักราช ฤกษ์ธำรงค์ ...ผู้กองตำรวจ
ปริญญ์ วิกรานต์ ...พนักงานธนาคาร
เรื่องย่อ

เมื่อก้องกับจ้อนสองเด็กอู่ซ่อมมอเตอร์ไซค์   ร่วมมือกับเบิ้มจับกังแบกข้าวสาร   ปล้นธนาคารเพื่อหวังชีวิตที่สุขสบาย   แต่แทนที่ทั้งสามจะสามารถหลบหนีลอยนวลไปอย่างสบายๆ   แต่กลับต้องพบกับอุปสรรคมากมาย   พร้อมกับจุดจบที่ต้องตายทั้งสามคน
การสร้าง

ภาพยนตร์เรื่องนี้สร้างขึ้นจากเค้าโครงเรื่องจริง จากเหตุการณ์ชายหนุ่มบุกเข้าปล้นร้านทอง แล้วหนีตำรวจขึ้นไปบนแฟลต โดยบุกเข้าไปในห้องแล้วจับผู้หญิงหากินคนหนึ่งเป็นตัวประกัน แต่นำมาดัดแปลงโดยเปลี่ยนเป็นการปล้นธนาคารแทน  เรื่องนี้ยังได้นักแสดงชื่อดังอีกคน คือ เกรียงไกร อุณหะนันทน์ มารับหน้าที่ออกแบบฉากภายในให้กับภาพยนตร์เรื่องนี้ด้วย
รางวัลที่ได้รับ

รางวัลชมรมวิจารณ์บันเทิง ครั้งที่ 1 สาขานักแสดงนำชายยอดเยี่ยม (พงษ์พัฒน์ วชิรบรรจง)
รางวัลภาพยนตร์แห่งชาติ สุพรรณหงส์ ครั้งที่ 1 สาขาถ่ายภาพยอดเยี่ยม (อานุภาพ บัวจันทร์)
รางวัลภาพยนตร์แห่งชาติ สุพรรณหงส์ ครั้งที่ 1 สาขานักแสดงสมทบหญิงยอดเยี่ยม (จันจิรา จูแจ้ง)
หม่อมเจ้านรรยราช สวัสดิวัตน์

| หม่อมเจ้านรรยราช สวัสดิวัตน์ |
| --- | --- |
 หม่อมเจ้านรรยราช สวัสดิวัตน์

พระอนุวงศ์ ชั้น หม่อมเจ้า
ประสูติ: 26 พฤศจิกายน พ.ศ. 2470
สิ้นชีพิตักษัย: 23 พฤษภาคม พ.ศ. 2546 (75 ปี)
หม่อม: หม่อมแสงทอง สวัสดิวัตน์ ณ อยุธยา
พระบุตร: หม่อมราชวงศ์ประเดิมสวัสดิ์ สวัสดิวัตน์  หม่อมราชวงศ์นรรยโสภาคย์ สวัสดิวัตน์ หม่อมราชวงศ์จุฬาวิลาศ สวัสดิวัตน์
ราชวงศ์: จักรี
ราชสกุล: สวัสดิวัตน์
พระบิดา: สมเด็จพระเจ้าบรมวงศ์เธอ กรมพระสวัสดิวัดนวิศิษฎ์
พระมารดา: หม่อมเร่ สวัสดิวัตน์ ณ อยุธยา
หม่อมเจ้านรรยราช สวัสดิวัตน์ (26 พฤศจิกายน พ.ศ. 2470 - 23 พฤษภาคม พ.ศ. 2546)  พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติแต่หม่อมเร่ สวัสดิวัตน์ ณ อยุธยา (สกุลเดิม: บุนนาค) เป็นพระราชนัดดาในพระบาทสมเด็จพระจอมเกล้าเจ้าอยู่หัว และเป็นพระอนุชาร่วมพระบิดาเดียวกันกับสมเด็จพระนางเจ้ารำไพพรรณี พระบรมราชินีในพระบาทสมเด็จพระปกเกล้าเจ้าอยู่หัว
พระประวัติ

หม่อมเจ้านรรยราช สวัสดิวัตน์ เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ประสูติเมื่อวันที่ 26 พฤศจิกายน พ.ศ. 2470 แต่หม่อมเร่ สวัสดิวัตน์ ณ อยุธยา (สกุลเดิม บุนนาค) ธิดาของขุนอนุมานพลนิกร (พลอย บุนนาค) และปนัดดาของสมเด็จเจ้าพระยาบรมมหาพิไชยญาติ (ทัต บุนนาค)
หม่อมเจ้านรรยราช สวัสดิวัตน์ มีพระเชษฐา พระภคินี และพระขนิษฐาและพระอนุชา ร่วมพระอุทร 10 องค์
ภายหลังการเปลี่ยนแปลงการปกครอง พ.ศ. 2475 หม่อมเจ้านรรยราช สวัสดิวัตน์ มีพระเชษฐา พระภคินี ทรงได้รับการเลี้ยงดูโดยขุนอนุมานพลนิกร (พลอย บุนนาค) (คุณตา) และนางทรัพย์ บุนนาค (คุณยาย) รวมถึงน้อง ๆ ของหม่อมเร่ สวัสดิวัตน์ ณ อยุธยา ณ วังปทุมวัน (ปัจจุบันคือที่ตั้งของสถาบันเทคโนโลยีปทุมวัน)
เมื่อ สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ สิ้นพระชนม์ใน ณ เกาะปีนัง  วังปทุมวัน และวังที่ถนนพระอาทิตย์ ได้ถูกรัฐบาลยึดเป็นราชพัสดุ หม่อมเจ้านรรยราช สวัสดิวัตน์ รวมถึงพระเชษฐา และพระภคินี จึงได้รับพระราชทานพระบรมราชานิเคราะห์จากพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินี ซึ่งในขณะนั้นประทับอยู่ที่ประเทศอังกฤษ ให้เข้าอยู่ในวังศุโขทัย โดยหม่อมเร่ สวัสดิวัตน์ ณ อยุธยา ได้เลี้ยงดูพระโอรส พระธิดา มาด้วยดีโดยตลอด และสนับสนุนให้พระโอรส พระธิดาได้รับการศึกษาทุกองค์
เมื่อ พระบาทสมเด็จพระปกเกล้าเจ้าอยู่หัว ทรงสละราชสมบัติ ทำให้วังศุโขทัยก็ถูกรัฐบาลยึด หม่อมเจ้านรรยราช สวัสดิวัตน์ มีพระเชษฐา พระภคินี ที่ยังไม่ได้แต่งงาน 8 องค์ ได้รับพระมหากรุณาธิคุณจาก สมเด็จพระศรีสวรินทิราบรมราชเทวี พระพันวัสสาอัยยิกาเจ้า ให้เข้ามาอยู่ในวังสระปทุม หม่อมเจ้านรรยราช สวัสดิวัตน์ จึงได้มีโอกาสศึกษาเล่าเรียนต่อ ทรงรับการศึกษาระดับประถมศึกษา และมัธยมศึกษา จากโรงเรียนเซ็นต์คาเบรียล และโรงเรียนเตรียมอุดมศึกษา หลังจากนั้นได้ทรงเข้าศึกษาระดับอุดมศึกษาในสาขาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย ทรงสำเร็จการศึกษาวิศวกรรมศาสตร์บัณฑิต เมื่อ พ.ศ. 2494
ต่อมา หม่อมเจ้านรรยราช สวัสดิวัตน์ได้ทรงผนวชเป็นเวลา 1 พรรษา  ณ วัดราชบพิธสถิตมหาสีมาราม โดยมีสมเด็จพระมหาวีรวงศ์ (วาสน์ วาสนมหาเถร) (ซึ่งต่อมาได้รับพระมหากรุณาธิคุณโปรดเกล้า ฯ สถาปนาเป็น สมเด็จพระอริยวงศาคตญาณ สมเด็จพระสังฆราช) เป็นพระอุปัชฌา ทำให้ทรงสนพระทัยในธรรมะเป็นอย่างยิ่ง
หม่อมเจ้านรรยราช สวัสดิวัตน์ เสกสมรสกับหม่อมแสงทอง สวัสดิวัตน์ ณ อยุธยา (สกุลเดิม: ดิษวนนท์) ธิดาขุนประเดิมคดี (ทับ ดิษวนนท์) และนางประเดิมคดี (ส้วน) และได้ได้เสด็จออกจากวังสระปทุมเพื่อสร้างบ้าน สร้างครอบครัวด้วยน้ำพักน้ำแรงส่วนองค์ และได้มีโอรสธิดาคือ
หม่อมราชวงศ์ประเดิมสวัสดิ์ สวัสดิวัตน์ สมรสกับ นางสิริวรรณ สวัสดิวัตน์ ณ อยุธยา (สกุลเดิม: บุญศิริ) มีบุตรธิดา คือ
หม่อมหลวงปวัตน์สวัสดิ์ สวัสดิวัตน์
หม่อมหลวงปวันสวัสดิ์ สวัสดิวัตน์
หม่อมหลวงปวีณ์สุดา สวัสดิวัตน์
หม่อมราชวงศ์นรรยโสภาคย์ สวัสดิวัตน์ สมรสกับ นายนภสินธุ์ มรกต
หม่อมราชวงศ์จุฬาวิลาศ สวัสดิวัตน์
หม่อมเจ้านรรยราช สวัสดิวัตน์ ถึงชีพิตักษัยเมื่อวันที่ 23 พฤษภาคม พ.ศ. 2546 พระชันษา 76 ปี
การทรงงานและกรณียกิจ

ภายหลังจากที่ทรงสำเร็จการศึกษาและยังประทับอยู่ ณ วังศุโขทัย ได้ถวายงานสนองพระเดชพระคุณพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี (พระเชษฐภคินี) ด้วยการที่ทรงออกแบบโครงสร้างพระตำหนักสวนบ้านแก้ว จังหวัดจันทบุรี และเสด็จไปควบคุมการก่อสร้างพระตำหนักและบริเวณโดยรอบจนแล้วเสร็จ
ต่อมา เมื่อหม่อมเจ้านรรยราช สวัสดิวัตน์ ผนวชเป็นเวลา 1 พรรษา และเมื่อทรงลาสิกขา จึงได้ทรงงานที่บริษัทก่อสร้างสวัสดีประดิษฐ์ร่วมกับ ม.จ.สวัสดีประดิษฐ์ สวัสดิวัตน์ พระเชษฐา ในระยะเวลาหนึ่ง ก่อนที่จะทรงสมัครเข้าทำงานกับ สำนักงานนายทหารผู้ควบคุมการก่อสร้างแห่งภาคพื้นเอเชียแปซิฟิก ของสหรัฐอเมริกา (Office in Charge of Construction Southeast Asia) โดยทรงมีหน้าที่ดูแลโครงการก่อสร้างขนาดใหญ่ และพัฒนาโครงสร้างพื้นฐานเพื่อสนับสนุนปฏิบัติการทางทหารของสหรัฐอเมริกา ด้วยเหตุนี้จึงทำให้ต้องทรงใช้ชีวิตการทำงานในประเทศในภูมิภาคเอเชียปแซิฟิก และภูมิภาคตะวันออกกลางในหลายประเทศ รวมถึงในพื้นที่ภาคตะวันออกเฉียงเหนือของประเทศไทย
เมื่อพระชนม์มากขึ้นก็ได้ทรงลาออกจากงานประทับอยู่บ้าน ทรงตั้งองค์อยู่ในธรรมะโดยตลอดจนเป็นที่ยอมรับว่าว่าทรงศึกษาด้านธรรมะเป็นอย่างมาก แม้ในขณะที่ปฎิบัติเลี้ยงพระสงฆ์ในพระราชพิธีต่าง ๆ ก็ได้ทรงสนทนาปัญหาธรรมกับพระสงฆ์อยู่เสมอ ทรงสนพระทัยการศึกษาธรรมะจากหนังสือต่าง ๆ มากมาย ทรงอ่านแต่ละเล่มอยู่หลายเที่ยว และทรงขีดเส้นหรือเน้นข้อความไว้ และประทานให้กับลูก ๆ นำไปอ่าน พร้อมทั้งอธิบายความหมายในแต่ละบทแต่ละตอนประทานด้วย โดยในระหว่างนี้ยังทรงร่วมงานในพระบรมมหาราชวังโดยเสมอมิได้ขาด จนเป็นที่รูกจักกันดีในหมู่พระราชวงศ์
สิ้นชีพิตักษัย

หม่อมเจ้านรรยราช สวัสดิวัตน์ทรงประชวรด้วยโรคพระหทัยขาดพระโลหิต เส้นพระโลหิตไปเลี้ยงพระหทัยตีบตัน  ได้ทรงเข้ารับการดูแลรักษาที่โรงพยาบาลวชิระมาตลอด พร้อมกับพระเชษฐา คือ ม.จ.บุญทัดสวัสดี สวัสดิวัตน์ เนื่องจากทรงพระชรามากขึ้นพระอาการประชวรจึงมากขึ้น จนกระทั่งเมื่อวันที่ 22 พฤษภาคม พ.ศ. 2546 ขณะที่เสด็จไปทรงรับการตรวจเกี่ยวกับพระหทัยที่โรงพยาบาลราชวิถี ระหว่างที่กำลังประทับอยู่บนรถเข็นเพื่อไปทรงรับการตรวจ ก็ทรงเป็นลมหมดพระสติ เจ้าหน้าที่ได้นำเข้าห้องฉุกเฉินอายุรกรรม และได้ทำการช่วยเหลือทันที จนกระทั่งวันที่ 24 พฤษภาคม พ.ศ. 2546 เวลา 05.13 นาฬิกา จึงถึงชีพิตักษัย
เครื่องราชอิสริยาภรณ์

เครื่องราชอิสริยาภรณ์อันเป็นที่เชิดชูยิ่งช้างเผือก ชั้นประถมาภรณ์ช้างเผือก (ป.ช.)
เครื่องราชอิสริยาภรณ์อันมีเกียรติยศยิ่งมงกุฎไทย ชั้นประถมาภรณ์มงกุฎไทย (ป.ม.)
เครื่องราชอิสริยาภรณ์จุลจอมเกล้า ชั้นทุติยจุลจอมเกล้าวิเศษ (ท.จ.ว.)
การยึดติด

การยึดติด (อังกฤษ: adhesion) คือแนวโน้มที่อนุภาคหรือพื้นผิวคนละชนิดกันนั้นจะเกาะติดกัน การยึดติดแตกต่างจากการเชื่อมแน่น (cohesion) ตรงที่การเชื่อมแน่นหมายถึงแนวโน้มที่อนุภาคหรือพื้นผิวชนิดเดียวกันนั้นเกาะติดกัน
แรงที่ทำให้เกิดการยึดติดและการเชื่อมแน่นสามารถแบ่งได้หลายชนิด แรงระหว่างโมเลกุลที่ทำให้สติกเกอร์และเทปกาวชนิดต่างๆ ยึดติดกับพื้นผิววัตถุได้นั้นจัดอยู่ในหมวดหมู่ของการยึดติดทางเคมี (chemical adhesion), การยึดติดแบบกระจาย (dispersive adhesion) และการยึดติดแบบแผ่ทั่ว (diffusive adhesion) และนอกจากแมกนิจูดสะสมของแรงระหว่างโมกุลเหล่านี้ ก็ยังมีผลทางกลศาสตร์บางอย่างที่ปรากฏออกมา
คูโนอิจิ (รายการทีวี)

คูโนอิจิ (ญี่ปุ่น: クノイチ; โรมาจิ: Kunoichi) หรือรายการซาซึเกะฉบับผู้แข่งขันหญิงล้วน เป็นรายการทีวีการแข่งขันหลักของผู้หญิงล้วนในประเทศญี่ปุ่น ออกอากาศในประเทศญี่ปุ่นครั้งแรกในช่องทีบีเอส เมื่อวันที่ 22 ธันวาคม พ.ศ. 2544 จนถึงปัจจุบัน และเป็นรายการเดียวกันของซาซูเกะ อุปสรรคอื่นๆอีกมากมายในรายการ คูโนอิจิแตกต่างจากซาสึเกะในการที่คู่แข่งมีผู้หญิงเท่านั้น รายการนี้ออกอากาศซ้ำในต่างประเทศเป็นชื่อว่า นักรบนินจาแห่งผู้หญิง (อังกฤษ: Women of Ninja Warrior) ในช่อง จีโฟร์ (G4) ในประเทศสหรัฐอเมริกา แต่เดิมมีการแข่งขันทั้งหมด 8 ครั้งระหว่างปี พ.ศ. 2544 และ พ.ศ. 2552 ในปี พ.ศ. 2560 หลังจากหายไป 7 ปี ได้รับการต่ออายุสำหรับการแข่งขันครั้งที่ 9 ซึ่งออกอากาศในวันที่ 12 กุมภาพันธ์ พ.ศ. 2560 การแข่งขันครั้งที่ 10 ตามหลังจากนั้นไม่นานในวันที่ 2 กรกฎาคม พ.ศ. 2560 ในการแข่งขันครั้งที่ 9 ถึงครั้งที่ 12 ถูกตั้งในที่ห้องร่มที่หอประชุมมาคุฮะริเม็สเซะ ไม่เหมือนในอดีตการแข่งขันที่ตั้งไว้ในภูเขามิโดริยามะสตูดิโอ หลังจากหายไปนานอีกครั้งถึง 7 ปี ก็ได้มีการต่ออายุอีกครั้งภายใต้ชื่อใหม่ว่า Kunoichi - Women's Sasuke ตั้งแต่การแข่งขันครั้งที่ 12 ในปี พ.ศ. 2568 เป็นต้นไป
ในประเทศไทย ออกอากาศในรายการแชมป์เฉือนแชมป์ ใช้ชื่อว่า ซาซูเกะ คนกล้าท้าเกมโหด ฉบับหญิงสตรีเหล็ก พร้อม ๆ กับซาซูเกะฉบับชายล้วน ทางโมเดิร์นไนน์ทีวี
การจัดการแข่งขัน และรูปแบบการแข่งขัน

รายการนี้จะประกอบไปด้วยทั้ง 4 ด่าน ด้วยข้อยกเว้นของการแข่งขันครั้งที่ 1, 2 และครั้งที่ 9 ซึ่งประกอบด้วยแต่ละ 3 ด่านเท่านั้น คู่แข่งต้องทำให้ชนะในด่านเพื่อไปที่ด่านต่อไป ในการแข่งขันครั้งที่ 9 ด่านที่ 1 และด่านที่ 2 จะถูกเปลี่ยนเป็นด่านสีแดงและด่านสีน้ำเงินตามลำดับ หลังจากนั้นการแข่งขันครั้งที่ 10 ด่านที่ 3 แบบใหม่จะถูกเปลี่ยนเป็นด่านสีดำจึงกลับมาที่รูปแบบทั้ง 4 ด่าน
การจัดการแข่งขัน และรูปแบบการแข่งขัน > ด่านที่ 1

| ครั้งที่ | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | เวลาที่จำกัด (วินาที) |
| --- | --- | --- | --- | --- | --- | --- | --- | --- | --- | --- | --- |
| 1 | หินเต้น | กังหันลม | กังหันลม | ถังกลิ้ง | ถังกลิ้ง | สะพานทอร์นาโด | สะพานทอร์นาโด | กระโดดข้ามรั้วทั้ง 3 | กระโดดข้ามรั้วทั้ง 3 | บันไดหลบหนี | 80.0 |
| 2 | หินเต้น | กังหันลม | กังหันลม | ถังกลิ้ง | ถังกลิ้ง | สะพานโค้งภูเขา | สะพานโค้งภูเขา | กระโดดข้ามรั้วทั้ง 3 | กระโดดข้ามรั้วทั้ง 3 | ปีนเสา | 90.0 |
| 3 | หินเต้น | กังหันลม | โดดข้ามรั้วไม้คู่ | ถังกลิ้ง | สะพานทรงตัว | แท่นข้ามห้วย | แท่นข้ามห้วย | สะพานเอียง | สะพานเอียง | บันไดหลบหนี | 85.0 |
| 4 | หินเต้น | กังหันลม | กังหันลม | สะพานทรงตัว | ถังกลิ้ง | สะพานเอียง | แท่นข้ามห้วย | เนินลาดชัน | บาร์สไลด์ลื่น | บันไดหลบหนี | 105.0 |
| 5 | หินเต้น | กังหันลม | กังหันลม | สะพานทรงตัว | ถังกลิ้ง | สะพานเอียงคู่ | แท่นข้ามห้วย | เนินโค้งแคบ | บาร์สไลด์ลื่น | บันไดหลบหนี | 100.0 |
| 6 | หินลอย | ไม้กระดกสามเหลี่ยมปริซึม | กระสอบบิน | สะพานทรงตัว | ถังกลิ้ง | สะพานเอียงคู่ | สะพานเอียงคู่ | ท่อคาน | ท่อคาน | บันไดหลบหนี | 95.0 |
| 7 | ทางขั้นหินก้าว | ไม้ล็อก | กระสอบบิน | สะพานทรงตัว | ถังกลิ้ง | เสาข้ามห้วย | เสาข้ามห้วย | สะพานเอียงคู่ | สะพานเอียงคู่ | บันไดหลบหนี | 90.0 |
| 8 | กระโดดข้ามรั้วลอย | สะพานไม้ล็อก | ไม้ล็อกเหวี่ยง | เกาะกำแพงคุกเหล็ก | ชิงช้าแกว่งกระโดด | ชิงช้าแกว่งกระโดด | เชือกดึงแพ | เชือกดึงแพ | กำแพงตาข่ายหลบหนี | กำแพงตาข่ายหลบหนี | 120.0 |
| 9 | เนินกลิ้ง | สะพานจับท่อ | ก้างปลาหมุน | ก้างปลาหมุน | สะพานตัว X | กระโดดห้อยเชือกตาข่าย | กระโดดห้อยเชือกตาข่าย | กำแพงโค้งสูงชัน | กำแพงโค้งสูงชัน | ลูกกระสุนปืนใหญ่ | 140.0 |
| 10 | เนินกลิ้ง | สะพานจับท่อ | สะพานสั่น | ก้างปลาหมุน | ก้างปลาหมุน | ลูกตุ้มคู่ | ลูกตุ้มคู่ | กำแพงโค้งสูงชัน | กำแพงโค้งสูงชัน | ลูกกระสุนปืนใหญ่ | 110.0 |
| 11 | เนินกลิ้ง | สะพานจับท่อ | สะพานสั่น | ก้างปลาหมุน | ก้างปลาหมุน | มังกรร่อน | มังกรร่อน | กำแพงโค้งสูงชัน | กำแพงโค้งสูงชัน | ลูกกระสุนปืนใหญ่ | 110.0 |
| 12 | เนินกลิ้ง | ไขควงหมุน | ไขควงหมุน | ก้างปลาหมุน | ก้างปลาหมุน | มังกรร่อน | มังกรร่อน | กำแพงโค้งสูงชันคู่ | กำแพงโค้งสูงชันคู่ | กำแพงโค้งสูงชันคู่ | 100.0 |
การจัดการแข่งขัน และรูปแบบการแข่งขัน > รอบครั้งที่สองในด่านที่ 1

| ครั้งที่ | อุปสรรคในด่านของรอบครั้งที่ 2 ในด่านที่ 1 | เวลาที่จำกัด (วินาที) |
| --- | --- | --- |
| 8 | จานหมุน + สะพาน | ไม่มีเวลาจำกัด |
การจัดการแข่งขัน และรูปแบบการแข่งขัน > ด่านที่ 2

| ครั้งที่ | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | เวลาที่จำกัด (วินาที) | เวลาที่จำกัด (วินาที) | เวลาที่จำกัด (วินาที) | เวลาที่จำกัด (วินาที) | เวลาที่จำกัด (วินาที) | เวลาที่จำกัด (วินาที) |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | กระดานกระโดด | เนินหมุน | สะพานแขวนแคบ | สะพานแขวนแคบ | สะพานแขวนแคบ | สะพานแขวนแคบ | สะพานไม้ลอย | สะพานไม้ลอย | สะพานไม้ลอย | 50.0 |  |  |  |  |  |
| 2 | กระดานกระโดด | กำแพงหิ้ง | สะพานแขวนแคบ | สะพานแขวนแคบ | สะพานแขวนแคบ | สะพานแขวนแคบ | สะพานไม้ลอย | สะพานไม้ลอย | สะพานไม้ลอย | 45.0 |  |  |  |  |  |
| 3 | กระดานกระโดด | เนินสูงชัน | สะพานท่อนซุงหมุน | สะพานท่อนซุงหมุน | สะพานท่อนซุงหมุน | สะพานท่อนซุงหมุน | สะพานไม้ลอย | สะพานไม้ลอย | สะพานไม้ลอย | 40.0 |  |  |  |  |  |
| 4 | กระดานกระโดด | กระโดดข้ามรั้วทั้ง 3 | สะพานท่อนซุงหมุน | สะพานท่อนซุงหมุน | สะพานท่อนซุงหมุน | สะพานท่อนซุงหมุน | สะพานไม้ลอย | สะพานไม้ลอย | สะพานไม้ลอย | 35.0 |  |  |  |  |  |
| 5 | กระดานกระโดด | เนินสูงชัน | สะพานท่อนซุงหมุน | แกว่งค้อน | แกว่งค้อน | แกว่งค้อน | แกว่งค้อน | สะพานไม้ลอย | สะพานไม้ลอย | 50.0 |  |  |  |  |  |
| 6 | กระดานกระโดด | รั้วทั้ง 3 | สะพานท่อคู่ | ข้ามตาข่าย | ข้ามตาข่าย | ข้ามตาข่าย | ข้ามตาข่าย | แกว่งคาน | แกว่งคาน | 70.0 |  |  |  |  |  |
| 7 | กระดานกระโดด | หินเต้น | สะพานท่อนซุงหมุน | บาร์แกว่ง | บาร์แกว่ง | บาร์แกว่ง | บาร์แกว่ง | แกว่งคาน | แกว่งคาน | 65.0 |  |  |  |  |  |
| 8 | กระดานกระโดด | รั้วทั้ง 3 | หินเต้น | ภูเขาโดมิโน | ภูเขาโดมิโน | ถังกลิ้ง | ถังกลิ้ง | แกว่งคาน | แกว่งคาน | 210.0 |  |  |  |  |  |
| 9 | ห่วงเสาไถล | กำแพงแมงมุม | อุโมงค์สายพาน | กำแพงขอบเอียง | กำแพงขอบเอียง | สะพานฟองโดมิโน | สะพานฟองโดมิโน | ไต่หน้าผา | สะพานแขวนแคบคลื่น | ไม่มีเวลาจำกัด |  |  |  |  |  |
| 10 | ห่วงเสาไถล | กำแพงแมงมุม | ค้อนกระแทก | ค้อนกระแทก | อุโมงค์สายพาน | อุโมงค์สายพาน | อุโมงค์สายพาน | ยกกำแพง | ยกกำแพง | 75.0 |  |  |  |  |  |
| 11 | ห่วงเสาไถล | กำแพงแมงมุม | ค้อนกระแทก | ค้อนกระแทก | อุโมงค์สายพาน | อุโมงค์สายพาน | อุโมงค์สายพาน | ยกกำแพง | ยกกำแพง | 80.0 |  |  |  |  |  |
| 12 | ซุงกลิ้ง | กำแพงแมงมุม | อุโมงค์สายพาน | อุโมงค์สายพาน | อุโมงค์สายพาน | อุโมงค์สายพาน | อุโมงค์สายพาน | ยกกำแพง | ยกกำแพง | 80.0 |  |  |  |  |  |
การจัดการแข่งขัน และรูปแบบการแข่งขัน > ด่านที่ 3

ในการแข่งขันครั้งที่ 1, 2 และครั้งที่ 9 ไม่ได้จัดด่านที่ 3
| ครั้งที่ | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | อุปสรรคในด่าน | เวลาที่จำกัด (วินาที) |
| --- | --- | --- | --- | --- | --- | --- |
| 3 | ค้ำถ่อคู่ | ค้ำถ่อคู่ | ภูเขาโดมิโน | สะพานแขวนแคบ | สะพานแขวนแคบ | 90.0 |
| 4 | ค้ำถ่อคู่ | ค้ำถ่อคู่ | ภูเขาโดมิโน | สะพานแขวนแคบ | สะพานแขวนแคบ | 90.0 |
| 5 | ไต่กำแพงเอียง | ไต่กำแพงเอียง | ภูเขาโดมิโน | สะพานจำกัดเวลา | สะพานจำกัดเวลา | 15.0 (สำหรับอุปสรรคครั้งสุดท้าย) |
| 6 | กระโดดเสาตรึง | กระโดดเสาตรึง | ภูเขาโดมิโน | สะพานแขวนแคบ | สะพานแขวนแคบ | ไม่มีเวลาจำกัด |
| 7 | กระโดดเสาตรึง | กระโดดเสาตรึง | ภูเขาโดมิโน | กำแพงวิเศษ | กำแพงวิเศษ | ไม่มีเวลาจำกัด |
| 8 | กระโดดสูง | กระโดดสูง | กระโดดสูง | กระโดดสูง | กระโดดสูง | ไม่มีเวลาจำกัด |
| 10 | บาร์หมุน | จักรยานโหนแขน | สะพานฟองโดมิโน | ไต่หน้าผา | บาร์เลื่อนสไลเดอร์ | ไม่มีเวลาจำกัด |
| 11 | บาร์หมุน | จักรยานโหนแขน | สะพานฟองโดมิโน | สะพานดาวเคราะห์ | บาร์เลื่อนสไลเดอร์ | ไม่มีเวลาจำกัด |
| 12 | บาร์หมุน | กระโดดเกาะเสา | สะพานฟองโดมิโน | สะพานฟองโดมิโน | บาร์บิน | ไม่มีเวลาจำกัด |
การจัดการแข่งขัน และรูปแบบการแข่งขัน > ด่านสุดท้าย

| ครั้งที่ | อุปสรรคในด่าน | อุปสรรคในด่าน | เวลาที่จำกัด (วินาที) |
| --- | --- | --- | --- |
| 1-2 | สะพานเหินฟ้า [10 เมตร] | สะพานเหินฟ้า [10 เมตร] | ไม่มีเวลาจำกัด |
| 3-4 | บันได [10 เมตร] | เสาแท่งสุดท้าย [5 เมตร] | 35.0 |
| 5 | บันไดคู่ [10 เมตร] | เสาแท่งสุดท้าย [5 เมตร] | 35.0 |
| 6 | กำแพงอิฐ [10 เมตร] | เสาแท่งสุดท้าย [5 เมตร] | 30.0 |
| 7* | กำแพงตาข่าย [12.5 เมตร] | เชือกเส้นสุดท้าย [5 เมตร] | ไม่ทราบ |
| 8 | บันไดเหล็ก [8 เมตร] | กระดานกำแพงปีน [7 เมตร] | 60.0 |
| 9 | บันได [8 เมตร] | เชือกเส้นสุดท้าย [7 เมตร] | 35.0 |
| 10* | กำแพงแมงมุม [8 เมตร] | เชือกเส้นสุดท้าย [7 เมตร] | ไม่ทราบ |
| 11-12 | กำแพงแมงมุม [10 เมตร] | เชือกเส้นสุดท้าย [5 เมตร] | 35.0 |
*  ในการแข่งขันครั้งที่ 7 และ 10 นั้นไม่มีผู้แข่งขันใดผ่านเข้ารอบถึงด่านสุดท้ายได้ ทำให้ไม่ได้มีการระบุเวลาที่จำกัดในด่าน
ผลลัพธ์ของผู้เข้าแข่งขัน

ต่อไปนี้เป็นรายชื่อของผู้ที่ก้าวหน้ามากที่สุดและถึงด่านที่ 3 อย่างน้อยในการแข่งขันแต่ละครั้ง ภายใต้การแข่งขันแต่ละครั้ง ผลลัพธ์รายชื่อของผู้เข้าแข่งขันแสดงจะถูกแสดงตามลำดับของผู้เข้าแข่งขันที่ไปไกลที่สุดก่อน
ผลลัพธ์ของผู้เข้าแข่งขัน > ครั้งที่ 1

ออกอากาศเมื่อวันที่: 22 ธันวาคม พ.ศ. 2544
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 83 - ยามาดะ มิโฮะ | 2 | ตกรอบ - กระดานกระโดด |
| หมายเลข 100 - ยูซะ มาซามิ | 2 | ตกรอบ - กระดานกระโดด |
หมายเหตุ: ไม่มีใครชนะในด่านที่ 2 ของการแข่งขันในครั้งนี้ ถือว่าการแข่งขันครั้งนี้มีคนผ่านด่านแรกน้อยที่สุด
ผลลัพธ์ของผู้เข้าแข่งขัน > ครั้งที่ 2

ออกอากาศเมื่อวันที่: 21 ธันวาคม พ.ศ. 2545
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 81 - มิซุโนะ ยูโกะ | ด่านสุดท้าย | ตกรอบ - สะพานเหินฟ้า |
| หมายเลข 89 - วาตานาเบะ คะซุเอะ | ด่านสุดท้าย | ตกรอบ - สะพานเหินฟ้า |
| หมายเลข 96 - ยูซะ มาซะมิ | 2 | ตกรอบ - กระดานกระโดด |
ผลลัพธ์ของผู้เข้าแข่งขัน > ครั้งที่ 3

ออกอากาศเมื่อวันที่: 24 กันยายน พ.ศ. 2546
| ผู้เข้าแข่งขัน | ด่าน | ผลการแข่งขัน |
| --- | --- | --- |
| หมายเลข 100 - มิซุโนะ ยูโกะ | ด่านสุดท้าย | ตกรอบ - เสาแท่งสุดท้าย (กดปุ่มช้า เหลือเวลา 0.2 วินาที) |
| หมายเลข 95 - ฮันซาวะ โทโมะมิ | ด่านสุดท้าย | ตกรอบ - เสาแท่งสุดท้าย (หมดเวลา - เหลืออีก 5 เซนติเมตร) |
| หมายเลข 92 - อิซุมิ มิกะ | ด่านสุดท้าย | ตกรอบ - เสาแท่งสุดท้าย (หมดเวลา - เหลืออีก 20 เซนติเมตร) |
| หมายเลข 97 - วาตานาเบะ นาโอะ | 3 | ผิดกติกา - ภูเขาโดมิโน† (จากแผ่นที่ 32) |
| หมายเลข 85 - วาตานาเบะ คาซูเอะ | 3 | ตกรอบ - ภูเขาโดมิโน (จากแผ่นที่ 25 - 36) |
| หมายเลข 81 - โมริ โยโกะ | 3 | ตกรอบ - ภูเขาโดมิโน (จากแผ่นที่ 29 - 30) |
| หมายเลข 78 - อาซามิ ซายากะ | 3 | ตกรอบ - ภูเขาโดมิโน (จากแผ่นที่ 29 - 30) |
| หมายเลข 70 - โยชิฮามะ ไอริ | 3 | ตกรอบ - ภูเขาโดมิโน (จากแผ่นที่ 25 - 26) |
| หมายเลข 5 - นาคานิชิ โมโมเอะ | 3 | ตกรอบ - ภูเขาโดมิโน (จากแผ่นที่ 4 - 5) |
| หมายเลข 84 - รุโอะ | 3 | ตกรอบ - ค้ำถ่อคู่* (ท่อที่ 2) |
| หมายเลข 71 - นิชิมุระ ชิเอะ | 3 | ตกรอบ - ค้ำถ่อคู่* (ท่อที่ 2) |

† นาโอะเสียหลักขณะอยู่บนฟองโดมิโน แล้วใช้มือแตะ ถือว่าผิดกติกา
* รุโอะ กับ ชิเอะ ผ่านท่อที่ 2 ได้ แต่ทั้ง 2 คน ไม่ได้รักษาความสมดุล จึงร่วงลงไปข้างทาง
หมายเหตุ: ในด่านที่ 1 วะตะนะเบะ คะซุเอะ เดินตามหลัง วะตะนะเบะ นะโอะ แสดงว่าเธอเป็นคู่แข่งคนที่ 97 เพื่อไปแข่ง